《和山房夹谷佥事韵二首》
宋代·何梦桂

苍生下土望天仙，乞得君恩易地然。
绣斧聿来霄汉上，丹书先到浙江边。
学徒免隶夫征法，官品宁输户役钱。
愧死支离疑效报，不妨鼓筴乐天年。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。